Ispaniya chempionatining 19-turidan o‘rin olgan uchrashuvlardan biri Madridda bo‘lib o‘tdi. Peshqadam «Real» o‘z uyida «Malaga»ni qabul qilib, qiyinchilik bilan bo‘lsada, uch ochkoga ega chiqdi. Madridliklar himoyachisi Serxio Ramosning dubliga «Malaga» futbolchisi Xuanpi Anor birgina gol bilan javob qaytardi. Ushbu g‘alabadan keyin «Real» hisobidagi ochkolar soni 43taga yetdi va jamoa yaqin ta’qibchisi «Sevilya»dan bitta ko‘p uchrashuv o‘tkazgan holda 4 ochkoga ortda qoldirmoqda. «Malaga» 21 ochko bilan 13-pog‘onani egallab turibdi. La-liga, 19-tur Real Madrid – Malaga 2:1 (2:0) Gollar: Ramos (35, 43) – Anor (63).  Real Madrid: Navas, Varan, Marselo (Isko, 25), Nacho, Ramos, Modrich (Kovachich, 78), Kazemiro, Kroos, Vaskes, Ronaldu, Benzema (Morata, 82).  Malaga: Kameni, Vilyanueva, Luis, Rosales, Xuan Karlos (Demichelis, 73), Kamacho, Resio, Fornals, Anor, Chori Kastro (Xoni Rodriges, 67), Penyaranda (Santos, 79).